ຈີນຫາທາງຜ່ອນຄາຍຄວາມ ເຄັ່ງຕຶງໃນແຫລມເກົາຫລີ
ນັກການທູດຂັ້ນສູງຂອງຈີນ ກ່າວຕໍ່ ປະທານາທິບໍດີເກົາຫລີໃຕ້ວ່າ ທາງກຸງປັກກິງ ຈະພະຍາຍາມຫາທາງ ຜ່ອນຄາຍຄວາມເຄັ່ງຕຶງ ໃນແຫລມເກົາຫລີລົງ.
ນັກການທູດຂັ້ນອາວຸໂສຂອງຈີນທ່ານນຶ່ງໄດ້ກ່າວຕໍ່ປະທາ ນາທິບໍດີເກົາຫລີໃຕ້ ໃນວັນອາທິດມື້ນີ້ວ່າ ທາງກຸງປັກກິ່ງ ຈະພະຍາຍາມຫາທາງຜ່ອນຄາຍການປະເຊີນໜ້າກັນ ລະຫວ່າງສອງເກົາຫລີນັ້ນ ອົງການຂ່າວຊິນຫົວທາງການຂອງຈີນກ່າວວ່າ ທ່ານ Dai Bingguo ທີ່ປຶກສາສະພາປົກຄອງລັດ ກໍຄືລັດຖະບານຈີນ ໄດ້ກ່າວຕໍ່ປະທານາທິບໍດີ Lee Myung-bak ໃນການພົບ ປະກັນທີ່ກຸງໂຊລວ່າ ສະຖານະການໃນແຫລມເກົາຫລີແມ່ນ ໜ້າເປັນຫ່ວງ ແລະວ່າທັງສອງຝ່າຍໄດ້ຕົກລົງທີ່ຈະທໍາ ຄວາມພະຍາຍາມຮ່ວມກັນ ເພື່ອຕິດຕໍ່ພົວພັນຢ່າງຈິງຈັງແລະທໍາການໂອ້ລົມສົນທະນາ ເພື່ອຫາທາງຜ່ອນຄາຍຄວາມເຄັ່ງຕຶງນີ້ລົງ ທ່ານ We Dawei ນັກການທູດຂັ້ນອາວຸໂສຂອງຈີນ ກໍໄດ້ຮຽກຮ້ອງທີ່ກຸງປັກກິງໃນວັນ ອາທິດມື້ນີ້ ໃຫ້ພວກຫົວໜ້າຜູ້ຕາງໜ້າ 6 ປະເທດໃນການເຈລະຈາເລື່ອງໂຄງການປົດ ອາວຸດນີວເຄລຍຂອງເກົາຫລີເໜືອ ໃຫ້ທໍາການພົບປະກັນໃນຕົ້ນເດືອນທັນວາໜ້ານີ້ ແຕ່ ທໍານຽບສີຟ້າເກົາຫລີໃຕ້ ກໍຄືສໍານັກງານຂອງປະທານາທິບໍດີ ໄດ້ກ່າວອອກມາໃນ ທັນທີວ່າ ເວລານີ້ບໍ່ແມ່ນເວລາທີ່ຈະຮື້ຟື້ນການເຈລະຈາກັນຄືນ